b'\n_START_ARTICLE_\nBurulijski \xc4\x8dir\n_START_SECTION_\nUzrok\n_START_PARAGRAPH_\nM. ulcerans otpu\xc5\xa1ta toksin poznat kao miolakton, koji smanjuje fuknciju imunosnog sustava te vodi do smrti tkiva. Druge bakterije iz iste obitelji uzro\xc4\x8dnici su tuberkuloze te gube (M. tuberculosis uzrokuje tuberkulozu, a M. leprae gubu). Nije poznato kako se bolest prenosi, no mogu\xc4\x87e je da kao izvor sudjeluje voda. Zaklju\xc4\x8dno s 2013. godinom jo\xc5\xa1 nema u\xc4\x8dinkovitog cjepiva.\n_START_SECTION_\nLije\xc4\x8denje\n_START_PARAGRAPH_\nAko se lije\xc4\x8denjem zapo\xc4\x8dne rano, terapija antibioticima tijekom osam tjedana u\xc4\x8dinkovita je u 80\xc2\xa0% slu\xc4\x8dajeva. Lije\xc4\x8denje \xc4\x8desto uklju\xc4\x8duje rifampicin te streptomicin. Klaritromicin ili moksifloksacin se katkad koriste umjesto streptomicina. Drugo lije\xc4\x8denje uklju\xc4\x8duje kirur\xc5\xa1ko izrezivanje \xc4\x8dira. Nakon cijeljenja infekcije, na podru\xc4\x8dju \xc4\x8dira u pravilu ostaje o\xc5\xbeiljak.\n_START_SECTION_\nEpidemiologija\n_START_PARAGRAPH_\nBurulijski \xc4\x8dir naj\xc4\x8de\xc5\xa1\xc4\x87e se javlja u ruralnim podru\xc4\x8djima Subsaharske Afrike, pogotovo u Obali bjelokosti, no mo\xc5\xbee se javiti i u Aziji, zapadnom Pacifiku, te Americi.  Opisani su slu\xc4\x8dajevi u vi\xc5\xa1e od 32 zemlje. Godi\xc5\xa1nje se javlja oko pet do \xc5\xa1est slu\xc4\x8dajeva. Bolest se, osim u ljudi, javlja i u nekih \xc5\xbeivotinja. Albert Ruskin Cook prvi je opisao Buruli \xc4\x8dir 1897. godine.'